b'\n_START_ARTICLE_\nBela vrtnica\n_START_PARAGRAPH_\nBela vrtnica (nem\xc5\xa1ko Die Wei\xc3\x9fe Rose) je bila nenasilna uporni\xc5\xa1ka skupina nem\xc5\xa1kih mladostnikov, ki je delovala od junija 1942 do februarja 1943 in s svojimi letaki posku\xc5\xa1ala zanetiti upor proti Adolfu Hitlerju in Nacizmu. Na delovanje Bele vrtnice danes spominjajo spominska plo\xc5\xa1\xc4\x8da na dvori\xc5\xa1\xc4\x8du m\xc3\xbcnchenske univerze, \xc5\xa1tevilne knjige in film Zadnji dnevi Sophie Scholl. Prek Hansa, ki je \xc5\xa1tudiral medicino na\xc2\xa0Univerzi v M\xc3\xbcnchnu\xc2\xa0(nem. Ludwig-Maximilians-Universit\xc3\xa4t M\xc3\xbcnchen), je spoznala \xc5\xa1tudente, ki so njeno odklanjanje nacisti\xc4\x8dnega re\xc5\xbeima samo \xc5\xa1e podkrepili. Kljub bratovim poskusom, da bi jo zadr\xc5\xbeal izven kroga teh odpornikov proti nacionalisti\xc4\x8dnemu re\xc5\xbeimu, se je Sophie uspelo pridru\xc5\xbeiti njihovi skupini. Odlo\xc4\x8dena za javno kritiko nacizma, je sodelovala pri izdelavi in deljenju letakov Bele vrtnice._NEWLINE_\xc4\x8clani Bele vrtnice so delili svoje letake, jih pu\xc5\xa1\xc4\x8dali v telefonskih govorilnicah in parkiranih avtomobilih, ter jih dajali svojim kolegom, ki so jih nato razdelili \xc5\xa1e v drugih mestih. Januarja 1943 je Sophie prvi\xc4\x8d sodelovala pri izdelavi enega izmed teh letakov. Letaki, razdeljeni v\xc2\xa0K\xc3\xb6lnu,\xc2\xa0Stuttgartu,\xc2\xa0Berlinu\xc2\xa0in na\xc2\xa0Dunaju\xc2\xa0so povzro\xc4\x8dili razburjenje, ki je vodilo k intenzivnemu iskanju storilcev. Februarja pa je tajna dr\xc5\xbeavna policija\xc2\xa0gestapo\xc2\xa0posumila, da so za deljenje letakov odgovorne osebe iz \xc5\xa1tudentskih krogov v M\xc3\xbcnchnu. Sredi februarja 1943 so izdelali \xc5\xbee \xc5\xa1esti letak po vrsti s pozivom, da je potrebno strmoglaviti nacisti\xc4\x8dni re\xc5\xbeim in ustanoviti\xc2\xa0\xc2\xbbnovo poduhovljeno Evropo\xc2\xab. S pomo\xc4\x8djo grofa Helmutha Jamesa von Moltkeja je letak pri\xc5\xa1el vse do\xc2\xa0Zdru\xc5\xbeenega kraljestva, kjer so ga jeseni 1943 ponatisnili. Letake so nato britanska letala odvrgla nad Nem\xc4\x8dijo, njihovo geslo pa so \xc5\xa1irili tudi preko\xc2\xa0oddajnika BBC.\n_START_SECTION_\n\xc4\x8clani\n_START_PARAGRAPH_\nBelo vrtnico je sestavljalo pet \xc5\xa1tudentov: Sophie Scholl, njen brat Hans Scholl, Alex Schmorell, Willi Graf ter Christoph Probst, pri njihovih akcijah pa so jim pomagali \xc5\xa1e Hansova in Sophiejina sestra Inge Scholl ter profesor filozofije Kurt Huber.'